Боян Бойчев
Пролетно

chitanka.info

Този ден е пролетно чуден,

Както пролетно чудна си ти,

Пролетта навън пак се буди,

Защото я сгряваш с очи!

Денят ми е мисъл за теб,

Жажда за твоите слънца,

Затова набрах ти букет

От живителни свежи цветя.

Ти вървиш по светла пътека,

Поръсена от цветния сняг,

И игривите стъпки полека

Създават кристалния сват.

Как сияят в твоите коси

Лъчи слънчеви и се лутат,

Ти с твоите слънца ги плени,

Превърна ги в нежни милувки!

А аз съм навеки пленен

От очите слънца и ги гледам,

В новия пролетен ден

Протягам ръцете към тебе!

Пролетта значи прераждане.

В дъхава китка от люляк

Пролетта любов ни дарява,

Която ни е така нужна.

И тази пролет навън

Запазим ли дланите слети,

Ще се превърне тихо във звън,

Във вечна звездна пътека.

Нощта е пролетно чудна,

Както пролетно чудна си ти!

Да не спим. Нека ни будят

Отразените в очите луни!

6.04.2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.